**РЕПУБЛИКА СРБИЈА**

**ОПШТИНА КРУПАЊ**

**СКУПШТИНА ОПШТИНЕ**

**Број: 003466737 2024 05476 001 000 060 107 04 003**

**Датум:17.12.2024. године**

**К р у п а њ**

На основу члана 76. став 1. и члана 77. став 1. и 3. Закона о запосленима у аутономним покрајинама и јединицама локалне самоуправе (,,Сл. гл. РС“, бр. 21/16, 113/17, 95/18, 114/21 и 92/23) и члана 40. Статута општине Крупањ (,,Сл. лист Општине Крупањ“, бр. 4/19), Скупштина општине Крупањ, на седници одржаној дана 17.12.2024. године, донела је

**КАДРОВСКИ ПЛАН ОПШТИНЕ КРУПАЊ ЗА 2025.ГОДИНУ**

**I** Постојећи број запослених у Општини Крупањ на дан 31.12.2024. године:

|  |  |  |  |
| --- | --- | --- | --- |
| Ред.бр. | Постојећи број службеника, намештеника и приправника на дан 31.12.2024. године | На неодређено време | На одређено време |
| 1. | Положај у првој групи | 0 | 1 |
| 2. | Самостални саветник | 10 | 0 |
| 3. | Саветник | 6 | 0 |
| 4. | Млађи саветник | 5 | 0 |
| 5. | Сарадник | 10 | 0 |
| 6. | Млађи сарадник | 0 | 0 |
| 7. | Виши референт | 4 | 0 |
| 8. | Референт | 2 | 0 |
| 9. | Млађи референт | 0 | 0 |
| 10. | Намештеник пете врсте | 4 | 0 |
| 11. | Намештеник четврте врсте | 1 | 0 |
| 12. | Приправници | 0 | 0 |

**II** Планирани број запослених за.2025.годину:

|  |  |  |  |
| --- | --- | --- | --- |
| Ред.бр. | Планирани број службеника, намештеника и приправника у 2025. години | На неодређено време | На одређено време |
| 1. | Положај у првој групи | 0 | 1 |
| 2. | Самостални саветник | 10 | 1 |
| 3. | Саветник | 8 | 2 |
| 4. | Млађи саветник | 6 | 1 |
| 5. | Сарадник | 11 | 0 |
| 6. | Млађи сарадник | 0 | 0 |
| 7. | Виши референт | 4 | 0 |
| 8. | Референт | 3 | 0 |
| 9. | Mлађи референт | 0 | 0 |
| 10. | Пета врста радних места | 4 | 0 |
| 11. | Четврта врста радних места | 1 | 0 |
| 12. | Приправници | 0 | 0 |

**О б р а з л о ж е њ е**

Правни основ за усвајање овог Кадровског плана је члан 76. став 1. Закона о запосленима у аутономним покрајинама и јединицама локалне самоуправе (,,Сл. гл. РС“, бр. 21/16, 113/17, 95/18, 114/21 и 92/23)којим је прописано да се Кадровски план састоји од приказа броја запослених према радним местима и звањима, броја запослених са радним односом на неодређено време који су потребни у години за коју се доноси Кадровски план, број приправника чији се пријем планира и број запослених чији се пријем у радни однос на одређено време планира у кабинету председника општине или због повећања обима посла и члану 77. став 1. и 3. истог Закона којим је прописано да се нацрт кадровског плана припрема у складу са буџетским календаром истовремено са нацртом буџета јединице локалне самоуправе, тако да буде усаглашен са средствима обезбеђеним буџетом за 2025. годину, а да кадровски план у јединици локалне самоуправе усваја скупштина општине истовремено са одлуком о буџету јединице локалне самоуправе.

Кадровским планом приказан је постојећи број запослених у Општини Крупањ на дан 31.12.2024. године.

Кадровским планом је одређен број службеника и намештеника који је потребан за органе општине Крупањ у току 2025. године, а у циљу боље ефикасности и функционалности органа општине Крупањ.

Средства предвиђена Одлуком о буџету општине Крупањ за 2024. годину била су довољна за исплату плата запослених тако да није дошло до прекорачења планираних средстава у 2024 години. Такође, планирани број запослених за 2025.годину усаглашен је са средствима обезбеђеним Одлуком о буџету Општине Крупањ за 2025. годину.

Имајући у виду да Општина Крупањ има мање запослених од потребног броја, планирано је ангажовање службеника и намештеника у складу са предложеним Кадровским планом за 2025. годину, да би Општина Крупањ функционисала као добра управа и била бољи сервис грађана Општине Крупањ.

Општинско веће општине Крупањ на седници одржаној дана 05.12.2024. године утврдило је предлог Кадровског плана општине Крупањ за 2025. годину и предложило Скупштини општине да га усвоји као у предложеном тексту.

ПРЕДСЕДНИК

СКУПШТИНЕ ОПШТИНЕ

Оливера Симић с.р.